ddrg/super_eurlex huggingface dataset:
ΑΠΟΦΑΣΗ ΤΩΝ ΑΝΤΙΠΡΟΣΩΠΙΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, της 22ας Δεκεμβρίου 1994 για τη θέσπιση των μεταβατικών μέτρων που εφαρμόζονται κατά τις συναλλαγές μεταξύ της Αυστρίας, της Φινλανδίας και της Σουηδίας, αφενός, και των κρατών της Αφρικής, της Καραϊβικής και του Ειρηνικού, αφετέρου, όσον αφορά τα προϊόντα που υπάγονται στη συνθήκη ΕΚΑΧ (94/903/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΟΣ ΚΑΙ ΧΑΛΥΒΟΣ, ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι τα κράτη μέλη έχουν συνάψει τη συνθήκη για την ίδρυση της Ευρωπαϊκής Κοινότητας Άνθρακος και Χάλυβος-

ότι, σύμφωνα με τα άρθρα 76 παράγραφος 2, άρθρο 102, παράγραφος 2 και άρθρο 128, παράγραφος 2 της πράξης προσχώρησης του 1994, η Κοινότητα και τα κράτη ΑΚΕ αρχισαν διαπραγματεύσεις με σκοπό τη σύναψη πρωτοκόλλου προσαρμογής της τέταρτης σύμβασης ΑΚΕ-ΕΟΚ, προκειμένου να ληφθεί υπόψη η προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση-

ότι το άρθρο 76 παράγραφος 3, το άρθρο 102 παράγραφος 3 και το άρθρο 128 παράγραφος 3 της πράξης προσχώρησης προβλέπουν ότι, σε περίπτωση που δεν έχει συναφθεί αυτό το πρωτόκολλο μέχρι την 1η Ιανουαρίου 1995, η Κοινότητα θα λάβει τα αναγκαία μέτρα για την αντιμετώπιση της κατάστασης που θα δημιουργηθεί με αυτό τον τρόπο από την προσχώρηση-

ότι, κατά τα φαινόμενα, το πρωτόκολλο αυτό δεν θα έχει συναφθεί μέχρι την καθορισμένη ημερομηνία και ότι, υπ' αυτές τις συνθήκες, πρέπει να ληφθούν αυτόνομα μεταβατικά μέτρα, ούτως ώστε να μπορέσουν τα νέα κράτη να εφαρμόσουν από την 1η Ιανουαρίου 1995 τις εμπορικές διατάξεις της τέταρτης σύμβασης ΑΚΕ-ΕΟΚ-

σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Από την 1η Ιανουαρίου 1995 και μέχρι την ημερομηνία ενάρξεως ισχύος του πρωτοκόλλου που αναφέρεται στο άρθρο 76, στο άρθρο 102 και στο άρθρο 128 της πράξης προσχώρησης του 1994 ή μέχρι τις 31 Δεκεμβρίου 1995, αναλόγως του ποιά ημερομηνία είναι προγενέστερη, η Δημοκρατία της Αυστρίας, η Δημοκρατία της Φινλανδίας και το Βασίλειο της Σουηδίας εφαρμόζουν στις εισαγωγές προϊόντων, καταγωγής των κρατών ΑΚΕ, που υπάγονται στη συνθήκη ΕΚΑΧ, τις ίδιες διατάξεις με εκείνες που εφαρμόζουν τα άλλα κράτη μέλη της Κοινότητας.

Άρθρο 2

Τα κράτη μέλη λαμβάνουν τα αναγκαία μέτρα για την εκτέλεση της παρούσας απόφασης.

Άρθρο 3

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Βρυξέλλες, 22 Δεκεμβρίου 1994.

Ο Πρόεδρος

H. SEEHOFER
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 22ας Δεκεμβρίου 1994

σχετικά με την ανταλλαγή στατιστικών πληροφοριών για τη χορήγηση θεωρήσεων

[SCH/com-ex (94) 25]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

το άρθρο 12 παράγραφος 3 της προαναφερθείσας σύμβασης,

ΑΠΟΦΑΣΙΖΕΙ:

1. Τα συμβαλλόμενα μέρη ανταλλάσσουν μεταξύ των στατιστικά στοιχεία σχετικά με τη χορήγηση ομοιόμορφων θεωρήσεων. Ο πίνακας που επισυνάπτεται στο παράρτημα υποδεικνύει τις πληροφορίες που θα ανταλλάσσονται και την περιοδικότητα των ανταλλαγών αυτών.

2. Τα συμβαλλόμενα μέρη διαβιβάζουν τα στατιστικά στοιχεία στη γενική γραμματεία Σένγκεν. Η τελευταία προχωρεί στη συγκέντρωση των στατιστικών στοιχείων και εκπονεί συγκεντρωτικούς πίνακες τους οποίους θέτει στη διάθεση των συμβαλλομένων μέρων.

3. Η ανταλλαγή αυτή δεν παρεμποδίζει την επιτόπου ανταλλαγή στατιστικών ενδεικτικών στοιχείων στο πλαίσιο της προξενικής συνεργασίας, σύμφωνα με τις διαδικασίες που θα αποφασισθούν από τις ενδιαφερόμενες αρχές.

Βόννη, 22 Δεκεμβρίου 1994.

Ο Πρόεδρος

Bernd Schmidbauer

Ανταλλαγή στατιστικών στοιχείων για τη χορήγηση θεωρήσεων

SCH/II-Visa (94) 33 rev.

>ΘΕΣΗ ΠΙΝΑΚΑ>
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ της 24ης Μαρτίου 1994 όσον αφορά τη μελέτη και την κοινοποίηση των αρχειακών εγγράφων σχετικά με τις διαπραγματεύσεις των Συνθηκών της Ρώμης, τις διαπραγματεύσεις της Ευρωπαϊκής Πολιτικής Κοινότητας και την προσωρινή επιτροπή για την κοινή αγορά και την Ευρατόμ (94/271/ΕΚ, Ευρατόμ)

Άρθρο 1

Η μελέτη και η κοινοποίηση των αρχειακών εγγράφων σχετικά με τις διαπραγματεύσεις των συνθηκών της Ρώμης, τις διαπραγματεύσεις της Ευρωπαϊκής Πολιτικής Κοινότητας και την προσωρινή επιτροπή για την κοινή αγορά και την Ευρατόμ, τα οποία έχουν παρακατατεθεί στα κοινοτικά αρχεία από τα κράτη μέλη, επιτρέπονται υπό τις προϋποθέσεις που προβλέπει ο κανονισμός (ΕΟΚ, Ευρατόμ) αριθ. 354/83 του Συμβουλίου της 1ης Φεβρουαρίου 1983 (1).

Άρθρο 2

Η παρούσα απόφαση αρχίζει να ισχύει από σήμερα.

Βρυξέλλες, 24 Μαρτίου 1994.

Ο Πρόεδρος

Α. ΖΑΦΕΙΡΙΟΥ

(1) ΕΕ αριθ. L 43 της 15. 2. 1983, σ. 1.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 26ης Ιουλίου 1994 για τον ορισμό της προσωπικότητας που προτίθενται να διορίσουν Πρόεδρο της Επιτροπής των Ευρωπαϊκών Κοινοτήτων (94/503/ΕΚΑΧ, ΕΚ, Ευρατόμ)

ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

το άρθρο 10 παράγραφος 2 πρώτο εδάφιο της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

το άρθρο 158 παράγραφος 2 πρώτο εδάφιο της συνθήκης για την ίδρυση της Ευρωπαϊκής Κοινότητας,

το άρθρο 127 παράγραφος 2 πρώτο εδάφιο της συνθήκης για την ίδρυση της Ευρωπαϊκής Κοινότητας Ατομικής Ενεργείας,

τη γνώμη του Ευρωπαϊκού Κοινοβουλίου της 21ης Ιουλίου 1994,

ΑΠΟΦΑΣΙΖΟΥΝ:

Άρθρο 1

Ο κ. Jacques Santer ορίζεται ως η προσωπικότητα που οι κυβερνήσεις των κρατών μελών προτίθενται να διορίσουν Πρόεδρο της Επιτροπής των Ευρωπαϊκών Κοινοτήτων.

Άρθρο 2

Η παρούσα απόφαση, που θα δημοσιευθεί στην Επίσημη Εφημερίδα των Ευρωπαϊκών Κοινοτήτων, αρχίζει να ισχύει από την σημερινή ημερομηνία.

Βρυξέλλες, 26 Ιουλίου 1994.

Ο Πρόεδρος

D. von KYAW
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 21ης Νοεμβρίου 1994

σχετικά με την καθιέρωση αυτοματοποιημένης διαδικασίας για τη διαβούλευση με τις κεντρικές αρχές όπως προβλέπεται στο άρθρο 17 παράγραφος 2 της σύμβασης

[SCH/Com-ex (94) rev. 15]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

το άρθρο 17 παράγραφος 2 της εν λόγω συμβάσης,

ΑΠΟΦΑΣΙΖΕΙ:

1. Η αυτοματοποιημένη διαδικασία για τη διαβούλευση των κεντρικών αρχών των λοιπών συμβαλλομένων μερών στο πλαίσιο της χορήγησης θεωρήσεων πραγματοποιείται από τη θέση της σύμβασης εφαρμογής της συμφωνίας Σένγκεν σε ισχύ κατ' εφαρμογήν των διατάξεων της κοινής προξενικής εγκυκλίου, και σε συμφωνία με τις αρχές που καθορίζονται στο λεξικό δεδομένων το οποίο επισυνάπτεται σε παράρτημα [SCH/II-Vision (93) 20, rev. 3(1)]. Στο μέτρο που ορισμένα συμβαλλόμενα μέρη, μετά τη θέση της σύμβασης εφαρμογής σε ισχύ, δεν πληρούν ακόμη τις τεχνικές προϋποθέσεις για την εφαρμογή της αυτοματοποιημένης διαδικασίας, η διαβίβαση των δεδομένων διαβούλευσης θα διεξάγεται για τα εν λόγω συμβαλλόμενα μέρη σύμφωνα με τις παραδοσιακές μεθόδους διαβίβασης, κατ' εφαρμογή των διατάξεων της κοινής προξενικής εγκυκλίου.

2. Η εκτελεστική επιτροπή καλεί όλα τα συμβαλλόμενα μέρη να δημιουργήσουν το ταχύτερο δυνατό τις τεχνικές προϋποθέσεις οι οποίες επιτρέπουν την εφαρμογή της αυτοματοποιημένης διαδικασίας.

3. Στο μέτρο που το δίκτυο SIRENE (φάση II) το οποίο προβλέπεται για τη διαβίβαση των δεδομένων που αφορούν τις διαβουλεύσεις δεν είναι ακόμη διαθέσιμο κατά τη στιγμή της εφαρμογής των ανωτέρω διαδικαστικών αρχών, τα οικεία συμβαλλόμενα μέρη λαμβάνουν τα απαραίτητα μέτρα προκειμένου η διαβίβαση των δεδομένων να είναι δυνατό να πραγματοποιείται μέσω του δημοσίου δικτύου. Τα συμβαλλόμενα μέρη μεριμνούν για την εξασφάλιση του ενδεδειγμένου βαθμού ασφαλείας κατά τη διαβίβαση των δεδομένων.

4. Κάθε συμβαλλόμενο μέρος αναλαμβάνει τα έξοδα σχετικά με τις εγκαταστάσεις που απαιτούνται στη χώρα του για την αυτοματοποιημένη διαδικασία. Τα συμβαλλόμενα μέρη λαμβάνουν απόφαση, σε ό,τι αφορά τα ενδεχόμενα έξοδα συμψηφισμού που δημιουργούνται από τη διαβίβαση δεδομένων, δώδεκα μήνες μετά τη θέση σε λειτουργία του συστήματος, εφαρμόζοντας την αρχή "ο αιτών πληρώνει". Επ' αυτού λαμβάνουν υπόψη το γεγονός ότι στο πλαίσιο της διαδικασίας διαβούλευσης, το κράτος το οποίο ζητά τη διαβούλευση διαφυλάσσει και τα νόμιμα συμφέροντα του κράτους που πραγματοποιεί τη διαβούλευση σε ό, τι αφορά την ασφάλεια.

Τα συμβαλλόμενα μέρη καταγράφουν τα έξοδα που συνεπάγεται η διαδικασία διαβούλευσης από τη στιγμή της θέσεως του συστήματος σε λειτουργία, και διαβιβάζουν το αργότερο εντός δώδεκα μηνών γενικές επισκοπήσεις των εξόδων αυτών.

Χαϊδελβέργη, 21 Νοεμβρίου 1994.

Ο Πρόεδρος

Bernd Schmidbauer

(1) Εμπιστευτικό έγγραφο.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 21ης Νοεμβρίου 1994

σχετικά με την προμήθεια κοινών σφραγίδων εισόδου και εξόδου

[SCH/Com-ex (94) rev. 16]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

το άρθρο 6 της εν λόγω σύμβασης,

Λαμβάνοντας γνώση του εγγράφου SCH/I-Front (94) 43, το εγκρίνει και

ΑΠΟΦΑΣΙΖΕΙ:

Η προμήθεια κοινών σφραγίδων εισόδου και εξόδου από τα συμβαλλόμενα μέρη θα πραγματοποιηθεί σύμφωνα με τις αρχές που παρατίθενται στο έγγραφο SCH/Gem-Handb (93)15(1).

Χαϊδελβέργη, 21 Νοεμβρίου 1994.

Ο Πρόεδρος

Bernd Schmidbauer

(1) Εμπιστευτικό έγγραφο. Βλέπε έγγραφο SCH/Com-ex (98) 17.

ΠΡΟΜΗΘΕΙΑ ΚΟΙΝΗΣ ΣΦΡΑΓΙΔΑΣ ΕΙΣΟΔΟΥ ΚΑΙ ΕΞΟΔΟΥ

SCH/I-Front (94) 43

Τα συμβαλλόμενα μέρη, κατά την προμήθεια σφραγίδων, οι οποίες πρόκειται να χρησιμοποιούνται κατά την είσοδο και έξοδο από τα εξωτερικά σύνορα, λαμβάνουν ως βάση τη συγγραφή υποχρεώσεων για την παρασκευή της κοινής σφραγίδας εισόδου και εξόδου σύμφωνα με το έγγραφο SCH/Gem-Handb (93) 15 της 17ης Σεπτεμβρίου 1993. Στο εν λόγω έγγραφο προβλέπεται ιδίως η χρήση δίχρωμων σφραγίδων.

Κατ' εξαίρεση μπορεί να χρησιμοποιείται, μέχρις ότου αντικατασταθεί, η κοινή μονόχρωμη σφραγίδα εισόδου και εξόδου, η οποία ήδη έχει αποκτηθεί και διανεμηθεί στις συνοριακές υπηρεσίες. Η σφραγίδα που θα αντικαταστήσει αυτές πρέπει να είναι οπωσδήποτε δίχρωμη.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 21ης Δεκεμβρίου 1992 για το διορισμό των μελών της Επιτροπής των Ευρωπαϊκών Κοινοτήτων (93/1/Ευρατόμ, ΕΚΑΧ, ΕΟΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως τα άρθρα 10 και 11,

Εκτιμώντας ότι το άρθρο 11 δεύτερο εδάφιο της ως άνω συνθήκης επιτάσσει, ειδικότερα, ότι η θητεία των μελών της Επιτροπής διαρκεί τέσσερα έτη- ότι οι προσωπικότητες που θα οριστούν από την παρούσα απόφαση διορίζονται, κατά συνέπεια, με βάση τη διάταξη αυτή, μέλη της Επιτροπής για την περίοδο από 6 Ιανουαρίου 1993 μέχρι και 5 Ιανουαρίου 1997- ότι, εντούτοις, η έναρξη ισχύος της συνθήκης για την Ευρωπαϊκή Ένωση, που υπογράφηκε στο Μάαστριχτ στις 7 Φεβρουαρίου 1992, και ιδίως του νέου άρθρου 158 που εισήχθη στη συνθήκη για την ίδρυση της Ευρωπαϊκής Κοινότητας, θια επιφέρει τη λήξη της θητείας των έτσι διοριζομένων μελών της Επιτροπής στις 6 Ιανουαρίου 1995 αντί της 5ης Ιανουρίου 1997,

ΑΠΟΦΑΣΙΖΟΥΝ:

Άρθρο μόνο

Διορίζονται μέλη της Επιτροπής των Ευρωπαϊκών Κοινοτήτων από τις 6 Ιανουαρίου 1993 για την περίοδο που προβλέπεται στο άρθρο 11 δεύτερο εδάφιο της συνθήκης για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, με την επιφύλαξη της εφαρμογής, μετά την έναρξη ισχύος της συνθήκης για την Ευρωπαϊκή Ένωση, του νέου άρθρου 158 που εισήχθη από τη συνθήκη αυτη στη συνθήκη για την ίδρυση της Ευρωπαϊκής Οικονομικής Κοινότητας:

Δρ. Martin BANGEMANN

Sir. Leon BRITTAN QC

κ. Henning CHRISTOPHERSEN

Δρ. Joao de DEUS ROGADO SALVADOR PINHEIRO

κ. Jacques DELORS

κ. Padraig FLYNN

κ. Manuel MARIN GONZALEZ

κ. Abel MATUTES JUAN

κ. Bruce MILLAN

κ. Γιάννης Δ. ΠΑΛΑΙΟΚΡΑΣΑΣ

Δρ. Antonio RUBERTI

κ. Peter M. SCHMIDHUBER

κα. Christiane SCRIVENER

κ. Rene STEICHEN

κ. Hans VAN DEN BROEK

κ. Karel VAN MIERT

κ. Raniero VANNI d'ARCHIRAFI Βρυξέλλες, 21 Δεκεμβρίου 1992. Ο Πρόεδρος D. HURD
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 21ης Δεκεμβρίου 1992 περί διορισμού του Προέδρου της Επιτροπής των Ευρωπαϊκών Κοινοτήτων (93/2/Ευρατόμ, ΕΚΑΧ, ΕΟΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 14,

την απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων, της 21ης Δεκεμβρίου 1992, για τον διορισμό των μελών της Επιτροπής των Ευρωπαϊκών Κοινοτήτων,

ΑΠΟΦΑΣΙΖΟΥΝ:

Άρθρο μόνο

Ο κ. Jacques DELORS διορίζεται Πρόεδρος της Επιτροπής των Ευρωπαϊκών Κοινοτήτων για τη χρονική περίοδο από τις 6 Ιανουαρίου 1993 έως και τις 6 Ιανουαρίου 1995. Βρυξέλλες, 21 Δεκεμβρίου 1992 Ο Πρόεδρος

D. HURD
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 15ης Φεβρουαρίου 1993 σχετικά με την προσωρινή αναστολή των τελωνειακών δασμών που εφαρμόζονται στις εισαγωγές προϊόντων ΕΚΑΧ καταγωγής Ισλανδίας

(93/113/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η προσωρινή αναστολή των τελωνειακών δασμών που εφαρμόζονται στις εισαγωγές προϊόντων ΕΚΑΧ, καταγωγής Ισλανδίας, που αποφασίστηκε από τους αντιπροσώπους των κυβερνήσεων των κρατών μελών που συνεδρίασαν στα πλαίσια του Συμβουλίου της 23ης Ιουλίου 1992 (1), παρατείνεται έως τις 31 Δεκεμβρίου 1993.

Άρθρο 2

Τα κράτη μέλη λαμβάνουν τα αναγκαία μέτρα για την εκτέλεση της παρούσας απόφασης.

Βρυξέλλες, 15 Φεβρουαρίου 1993.

Ο Πρόεδρος

M. JELVED

(1) ΕΕ αριθ. L 24 της 30. 7. 1992, σ. 36 (απόφαση 92/394/ΕΚΑΧ).
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 10ης Μαΐου 1993 για την κατάργηση της απόφασης 92/586/ΕΚΑΧ σχετικά με ορισμένα μέτρα που εφαρμόζονται έναντι της Ρουμανίας όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

(93/253/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Το πρωτόκολλο αριθ. 2 της ενδιάμεσης συμφωνίας για το εμπόριο και τα συνοδευτικά μέτρα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου (1), εφαρμόζεται από την 1η Μαΐου 1993. Καταργείται κατά συνέπεια η απόφαση 92/586/ΕΚΑΧ των αντιπροσώπων των κυβερνήσεων των κρατών μελών της ΕΚΑΧ που συνήλθαν στα πλαίσια του Συμβουλίου της 28ης Δεκεμβρίου 1992, σχετικά με ορισμένα μέτρα που θα εφαρμοσθούν έναντι της Ρουμανίας όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ (2).

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1993.

Βρυξέλλες, 10 Μαΐου 1993.

Ο πρόεδρος

N. HELVEG PETERSEN

(1) ΕΕ αριθ. L 81 της 2. 4. 1993, σ. 51.

(2) ΕΕ αριθ. L 396 της 31. 12. 1992, σ. 51.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΥΓΕΙΑΣ ΣΥΝΕΡΧΟΜΕΝΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 27ης Μαΐου 1993 σχετικά με τη συνέχιση, κατά το 1994, του σχεδίου δράσης 1990-1994 στα πλαίσια του προγράμματος «Η Ευρώπη κατά του καρκίνου»

(93/362/ΕΟΚ)ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΥΓΕΙΑΣ, ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη:

τις συνθήκες για την ίδρυση των Ευρωπαϊκών Κοινοτήτων,

το άρθρο 2 παράγραφος 2 της απόφασης της 17ης Μαΐου 1990 για τη θέσπιση σχεδίου δράσης 1990-1994 στα πλαίσια του προγράμματος «Η Ευρώπη κατά του καρκίνου»,

Εκτιμώντας:

την έκθεση για την αξιολόγηση της αποτελεσματικότητας των ενεργειών που έχουν αναληφθεί στα πλαίσια του προγράμματος «Η Ευρώπη κατά του καρκίνου» (1987-1992) που υπέβαλε η Επιτροπή 7 ότι, με την επιφύλαξη της προβλεπόμενης αξιολόγησης των ενεργειών που έχουν αναληφθεί, με βάση αυτή την έκθεση, πρέπει να συνεχισθούν οι ενέργειες αυτές μέχρι το τέλος του παρόντος σχεδίου δράσης 7 το ποσό των πιστώσεων που έχουν εγγραφεί στο γενικό προϋπολογισμό του 1993 για την εκτέλεση του εν λόγω σχεδίου 7 ότι, για το οικονομικό έτος 1994, ενδείκνυται να προβλεφθούν επαρκή ποσά στον προϋπολογισμό προκειμένου να συνεχιστεί μια δράση ανάλογη σε όγκο και σε περιεχόμενο με εκείνη που διεξήχθη κατά τα προηγούμενα έτη,

ΑΠΟΦΑΣΙΖΟΥΝ:

Άρθρο μόνο

Το συνολικό ποσό της κοινοτικής χρηματοδότησης το οποίο κρίνεται αναγκαίο για τη διάρκεια του σχεδίου δράσης 1990-1994 αυξάνεται από 50 σε 55 εκατομμύρια Ecu.

Βρυξέλλες, 27 Μαΐου 1993.

Ο Πρόεδρος T. LUND
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 30ής Ιουνίου 1993 για το διορισμό των αντιπροέδρων της Επιτροπής των Ευρωπαϊκών Κοινοτήτων

(93/382/Ευρατόμ, ΕΚΑΧ, ΕΟΚ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 14,

την απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 21ης Δεκεμβρίου 1992 για το διορισμό των μελών της Επιτροπής των Ευρωπαϊκών Κοινοτήτων (1),

Εκτιμώντας:

ότι, κατά την έναρξη της ισχύος της συνθήκης για την Ευρωπαϊκή Ένωση, που υπογράφηκε στο Μάαστριχτ στις 7 Φεβρουαρίου 1992, το άρθρο 14 της προαναφερθείσας συνθήκης θα καταργηθεί, θα τεθούν δε σε εφαρμογή το νέο άρθρο 11 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, το νέο άρθρο 161 της συνθήκης για την ίδρυση της Ευρωπαϊκής Κοινότητας και το νέο άρθρο 130 της συνθήκης για την ίδρυση της Ευρωπαϊκής Κοινότητας Ατομικής Ενέργειας, που επιτρέπουν στην Επιτροπή να διορίζει, εκ των μελών της, έναν ή δύο αντιπροέδρους-

ότι, κατόπιν τούτου, θα πρέπει να διοριστούν τα πρόσωπα που ορίζονται από την παρούσα απόφαση αντιπρόεδροι της Επιτροπής από την 1η Ιουλίου 1993 μέχρι την έναρξη ισχύος της συνθήκης για την Ευρωπαϊκή Ένωση, το βραδύτερο δε μέχρι τις 5 Ιανουαρίου 1995,

ΑΠΟΦΑΣΙΖΟΥΝ:

Άρθρο μόνο

Διορίζονται αντιπρόεδροι της Επιτροπής των Ευρωπαϊκών Κοινοτήτων που υπογράφτηκε στο Μάαστριχτ, στις 7 Φεβρουαρίου 1992, το βραδύτερο δε μέχρι τις 5 Ιανουαρίου 1995, οι:

- Δρ. Martin Bangemann,

- Εντιμότατος Sir Leon Brittan QC,

- κ. Henning Christophersen,

- κ. Manuel Marin Gonzalez,

- καθ. Antonio Ruberti,

- κ. Karel Van Miert.

Βρυξέλλες, 30 Ιουνίου 1993.

Ο Πρόεδρος

G. RIBERHOLDT

(1) ΕΕ αριθ. L 2 της 6. 1. 1993, σ. 5.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 14ης Δεκεμβρίου 1993

σχετικά με τον εμπιστευτικό χαρακτήρα ορισμένων εγγράφων

[SCH/Com-ex (93) 22 rev.]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη το άρθρο 132 της σύμβασης εφαρμογής της συμφωνίας Σένγκεν,

ΑΠΟΦΑΣΙΖΕΙ:

1. Ανεξάρτητα από τις διαφορές των εθνικών νομοθεσιών, ορισμένα έγγραφα πρέπει να διατηρήσουν έναν εμπιστευτικό χαρακτήρα για τους ακόλουθους τρεις λόγους:

- τα έγγραφα για τα οποία η δημοσιότητα αντίκειται ευθέως στους επιδιωκόμενους στόχους,

- ορισμένα έγγραφα μπορεί εξάλλου να περιλαμβάνουν πληροφορίες με ονομαστικά στοιχεία ή περιγραφή των διοικητικών διαδικασιών οι οποίες δεν πρέπει να διαρρεύσουν,

- επιπλέον, ορισμένα έγγραφα δύναται να περιλαμβάνουν στοιχεία σχετικά με τις διαδικασίες κατασκευής ή την ίδια την ασφάλεια των διεθνών σχέσεων.

2. Πρέπει να διατηρήσουν τον εμπιστευτικό χαρακτήρα τους, τα ακόλουθα έγγραφα: τα παραρτήματα 1, 5, 8, 9 και 10 της κοινής εγκυκλίου, ο κατάλογος των χωρών που υπόκεινται στο καθεστώς θεωρήσεων, το κοινό εγχειρίδιο, το εργχειρίδιο SIRENE, τρία έγγραφα που αναφέρονται στην απόφαση ως προς τα ναρκωτικά προϊόντα: η ενίσχυση των ελέγχων στα εξωτερικά σύνορα [SCH/Stup (92) 45], οι ελεγχόμενες παραδόσεις [SCH/Stup (92) 46, rev. 4] και τα μέτρα που αποσκοπούν στην καταπολέμηση της παράνομης εξαγωγής ναρκωτικών [SCH/Stup (92) 72, rev. 3(1)].

3. Τα κράτη δύνανται να ενσωματώσουν το κοινό εγχειρίδιο, το εγχειρίδιο SIRENE και το παράρτημα 1 της κοινής προξενικής εγκυκλίου (κατάλογος των χωρών που υπόκεινται στο καθεστώς της θεώρησης) στις εγκυκλίους τους και τα εθνικά εγχειρίδια.

Παρίσι, 14 Δεκεμβρίου 1993.

Ο Πρόεδρος

A. Lamassoure

(1) Βλέπε έγγρ. SCH/Com-ex (98) 17.
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 14ης Δεκεμβρίου 1993

σχετικά με τη βελτίωση της πρακτικής δικαστικής συνεργασίας για την καταπολέμηση της παράνομης διακίνησης ναρκωτικών

[SCH/Com-ex (93) 14]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

τα άρθρα 48 ως 53 και 70 ως 76 της προαναφερθείσας σύμβασης,

ΑΠΟΦΑΣΙΖΕΙ:

Προκειμένου να βελτιωθεί σε πρακτικό επίπεδο η δικαστική συνεργασία σε θέματα καταπολέμησης της διακίνησης ναρκωτικών, τα συμβαλλόμενα μέρη λαμβάνουν τη δέσμευση όπως το αιτούμενο μέρος, σε περίπτωση που θα είχε την πρόθεση να μην εκτελέσει ή να εκτελέσει μόνον εν μέρει μία αίτηση συνδρομής, γνωστοποιήσει στο αιτούν μέρος τους λόγους της άρνησής του, καθώς και -ει δυνατόν- τους όρους οι οποίοι πρέπει να ικανοποιηθούν ώστε να καταστεί δυνατή η εκτέλεση της αιτήσεως.

Η παρούσα απόφαση θα αρχίσει να ισχύει όταν όλα τα κράτη μέρη της σύμβασης εφαρμογής θα έχουν ανακοινώσει ότι, οι απαιτούμενες από την εσωτερική των έννομη τάξη διαδικασίες οι οποίες προσδίδουν στις διατάξεις αυτές δεσμευτική ισχύ στο έδαφος τους, έχουν ολοκληρωθεί.

Παρίσι, 14 Δεκεμβρίου 1993.

Ο Πρόεδρος

A. Lamassoure
ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣ

της 14ης Δεκεμβρίου 1993

σχετικά με τον οικονομικό κανονισμό για τα έξοδα εγκατάστασης και λειτουργίας του C.SIS Σένγκεν

[SCH/Com-ex (93) 16]

Η ΕΚΤΕΛΕΣΤΙΚΗ ΕΠΙΤΡΟΠΗ,

Έχοντας υπόψη:

το άρθρο 132 της σύμβασης εφαρμογής της συμφωνίας Σένγκεν,

τα άρθρα 92 και 119 της εν λόγω σύμβασης,

ΑΠΟΦΑΣΙΖΕΙ:

Εγκρίνεται ο οικονομικός κανονισμός σχετικά με τις δαπάνες εγκατάστασης και λειτουργίας τεχνικής υποστήριξης του συστήματος πληροφόρησης Σένγκεν (C.SIS) που ακολουθεί(1).

Η παρούσα δήλωση θα αρχίσει να ισχύει όταν όλα τα κράτη μέλη της σύμβασης εφαρμογής θα έχουν ανακοινώσει ότι οι απαιτούμενες από την εσωτερική των έννομη τάξη διαδικασίες οι οποίες προσδίδουν στις διατάξεις αυτές εκτελεστική ισχύ στο έδαφός τους έχουν ολοκληρωθεί.

Παρίσι, 14 Δεκεμβρίου 1993.

Ο Πρόεδρος

A. Lamassoure

(1) Ενημερωμένη έκδοση: βλέπε SCH/Com-ex (97) 35.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΟΙ ΟΠΟΙΟΙ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 27ης Ιανουαρίου 1992 για την κατάρτιση της απόφασης 86/459/ΕΚΑΧ για την αναστολή εισαγωγών ορισμένων προϊόντων σιδήρου και χάλυβα, καταγωγής Νοτίου Αφρικής (92/56/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΟΙ ΟΠΟΙΟΙ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

Εκτιμώντας:

ότι οι αντιπρόσωποι των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντες στα πλαίσια του Συμβουλίου, αποφάσισαν, στις 16 Σεπτεμβρίου 1986, να αναστείλουν την εισαγωγή ορισμένων προϊόντων σιδήρου και χάλυβα, καταγωγής Νοτίου Αφρικής, για να αντιδράσουν στην άρνηση της κυβερνήσεως της χώρας αυτής να λάβει συγκεκριμένα μέτρα που θα οδηγούσαν στην κατάργηση του απαρτχάιντ, και στην επιδείνωση της κατάστασης στη χώρα αυτή-

ότι η σημερινή κυβέρνηση της Νοτιοαφρικανικής Δημοκρατίας ανέλαβε πρωτοβουλίες που θα καταλήξουν στην κατάργηση του απαρτχάιντ, προτείνοντας, ιδίως, στη Βουλή, την κατάργηση της νομοθεσίας που αποτελούσε τη βάση του απαρτχάιντ- ότι πληρούνται τώρα οι προϋποθέσεις για τη διαπραγμάτευση της δημιουργίας μιας ενωμένης, δημοκρατικής και μη φυλετικής Νοτίου Αφρικής-

ότι η εξέλιξη αυτή επέφερε, στα πλαίσια της Ευρωπαϊκής Πολιτικής Συνεργασίας, την κατάληξη σε συναίνεση που αποβλέπει στην απάλυνση των περιοριστικών μέτρων που αποφασίστηκαν το 1986, προκειμένου να προωθηθεί η διαδικασία αυτή,

ότι πρέπει, επομένως, να καταργηθεί η απόφαση 86/459/ΕΚΑΧ (1), όπως τροποποιήθηκε από την απόφαση 88/280/ΕΚΑΧ (2),

ΑΠΟΦΑΣΙΖΟΥΝ:

Άρθρο 1

Η απόφαση 86/459/ΕΚΑΧ καταργείται.

Άρθρο 2

Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 27 Ιανουαρίου 1992. Ο Πρόεδρος

A. MARQUES DA CUNHA

(1) ΕΕ αριθ. L 268 της 19. 9. 1986, σ. 1. (2) ΕΕ αριθ. L 120 της 7. 5. 1988, σ. 1.